cyanic-selkie/wikianc huggingface dataset:
Konstantinopoles krišana
Sagatavošanās
Bizantijas armijā pavisam bija 7’000 kareivju, no kuriem 2’000 bija citu valstu algotņi. Pilsētai apkārt bija apmēram 20 km garas sienas (Teodosija mūri — 5,5 km, Zelta raga jūras mūri — 7 km, Marmora jūras mūri — 7,5 km). Šie mūri bija, iespējams, tajos laikos spēcīgākie nocietinājumi pasaulē. Savukārt Osmaņu sultānam bija ļoti lieli spēki. Kopējais kareivju skaits bija ap 100’000, tai skaitā 20’000 jeničeri.
Mehmeds bija sagatavojis arī floti, kas pilsētu ielenca no jūras. Jūras spēkos esot bijuši ap 100 kuģu.
Osmaņi arī bija uzaicinājuši ungāru inženieri Urbanu, kas bija speciālists lielgabalu izgatavošanā un šādi ieroči tajā laikā bija diezgan jauns ievedums kara tehnikā. Viņš uzbūvēja milzīgu lielgabalu: 8 m garš, 75 cm diametrs, spēj izšaut 544 kg smagu lodi vismaz 15 km attālumā. Arī bizantiešiem bija lielgabali, tomēr tie bija daudz reižu mazāki un tie vairāk kaitēja pašu sienām. Urbana lielgabalam bija arī daži trūkumi: to bija jāpielādē trīs stundas, bija maz ložu un lielgabals esot sabojājies no sava atsitiena sešu nedēļu laikā.
Otrs speciālists, kuru algoja Osmaņi, bija Ciriaco Pizzecolli, kas bija ceļotājs un senlietu kolekcionārs.
Aplenkums un pēdējais uzbrukums
Mehmeds II plānoja dot triecienu Teodosija mūriem, kas pasargāja pilsētu no sauszemes uzbrukumiem, jo tā bija vienīgā vieta, kur pilsētu neapskaloja jūra. Armija izveidoja nometni pie pilsētas jau pirmajā pirmdienā pēc Lieldienām (02.05.1453.). Nedēļām ilgi Mehmeda II milzīgais lielgabals šāva pa pilsētas mūriem, bet tas nespēja tos sagraut, jo bija ilgi jāpārlādē un bizantieši pa to laiku jau varēja novērst bojājumu sekas. Tajā laikā Mehmeda II flote centās piekļūt Zelta ragam, bet viņiem tas neizdevās, jo bizantieši bija izveidojuši sprostus. Lai tos apietu, turki pārcēla visus kuģus pa īpašu izbūvētu ceļu gar Galatas pilsētu Zelta raga ziemeļos. Līdz ar to tika pilnībā pārtrauktas piegādes pilsētai no Dženoviešu kuģiem un tas radīja sliktu noskaņojumu bizantiešu armijā. Bizantiešiem nācās pārcelt lielu skaitu aizstāvju no Zelta raga sienām uz tām vietām, kur sāka vājināties aizsardzība.
Turki izdarīja vairākus tiešus triecienus sienām, bet viņus atvairīja ar lieliem zaudējumiem. Tad turki raka tuneļus zem sienām, lai tās varētu uzspridzināt. Liela daļa racēju bija no Serbijas, bet bizantieši paguva paši izrakties līdz viņu tuneļiem un nogalināt uzbrucējus.
Mehmeds II piedāvāja atsaukt aplenkumu par ārkārtēji lielu maksu, kuru, viņš zināja, pilsēta nevarētu samaksāt.
1453. gada 22. maijā tumsā uzausa mēness, apstiprinot pravietojumu par pilsētas krišanu. Pēc četrām dienām pilsētu esot pārņēmusi bieza migla un, kad migla bija izgaisusi, milzīgas uguns liesmas esot pārņēmušas Svētās Sofijas katedrāles kupolu. Visas šīs parādības esot patiesībā bijušas saistītas ar Kuvae vulkāna milzīgo izvirdumu Klusajā okeānā.
29. maijā sākās uzbrukums. Pirmajā uzbrukuma vilnī piedalījās azabi, kas bija slikti apmācīti un trūcīgi bruņoti un viņu mērķis bija nogalināt pēc iespējas vairāk bizantiešus. Otrajā uzbrukumā piedalījās anatolieši, kuri koncentrēja savus spēkus uz Blahernē sienām pilsētas ziemeļrietumos, jo tur bija lielākie bojājumi no lielgabala. Šī sienas daļa bija jaunākā un bija vājāka par pārējām, jo arī krustneši 1204. gadā iebruka tieši tajā vietā. Osmaņi paguva iebrukt, bet diezgan ātri tika atspiesti atpakaļ. Bizantieši arī spēja atvairīt trešo uzbrukumu, kurā galvenokārt piedalījās Jeničeru korpuss. Aizstāvju komandieris dženovietis Džovanni Džustiniani tika smagi ievainots un viņa evakuācija no kaujas lauka radīja apjukumu kristiešu rindās.
Daži vēsturnieki uzskata, ka Kerkoportas vārti Blahernē sienā palika neaizslēgti un Osmaņi ātri atklāja šo kļūdu un Osmaņu karaspēks ar steigu iegāja pilsētā. Konstantīns XI personīgi vadīja pēdējo aizstāvības cīņu un, nometis savu violeto tērpu, pirmais ieskrējis uzbrūkošajā turku pūlī un mira Konstantinopoles ielās tāpat kā citi kareivji.
Kaujas iznākums
Mehmeds II apsolīja, ka viņa vienības drīkstēs izlaupīt pilsētu trīs dienas, saskaņā ar senām kara tradīcijām. Kad pirmo reizi pilsētā iebruka turki, tika nogalināti daudzi civiliedzīvotāji, tomēr ļoti ātri tika ieviesta kārtība. Mehmeds lika neaiztikt milzīgo Svētā apustuļa baznīcu, jo tur viņš gribēja, lai atrastos jaunā rezidence patriarham, kurš palīdzēs viņam pārvaldīt padotos kristiešus. Mehmeds jau sākumā nosūtīja īpašu apsardzi svarīgākajām ēkām, jo viņš nevēlējās ienākt pilnīgi iznīcinātā pilsētā.
Armija saplūda Augustejā — lielā laukumā, kas bija pretī Svētās Sofijas katedrālei, kur liels skaits cilvēku bija sapulcējušies, cerot uz Dieva glābiņu pēdējā stundā. Kad bija atvērtas durvis, viss pūlis tika sašķirots pēc viņu vērtības vergu tirgū un vairākus nevērtīgus (vecus vai pārāk jaunus) uzreiz nogalināja. Kareivji cīnijās par bagātiem senatoriem vai glītiem jaunekļiem un jaunavām.
Iemesls tam, ka tik liels skaits paglābās, bija izdevīgais pilsētas iekārtojums. Turklāt, vairāki bagātākie pilsoņi paši uzreiz pēc pilsētas ieņemšanas padevās sultāna ģenerāļiem un uz viņiem bija jāattiecina islāma tradīciju noteikumi par brīvprātīgu padošanos.
Bizantiešu vēsturnieks Georgs Sprancess (George Sphrantzes) pilsētas krišanas laikā atradās pilsētā un bija notikumu aculiecinieks. Vēlāk savā hronikā par pilsētas krišanu, viņš aprakstīja trešo dienu pēc iekarošanas:
"Mūsu pilsētas krišanas trešajā dienā sultāns savu uzvaru svinēja ar lielu triumfu. Viņš izdeva paziņojumu: visu vecumu pilsētnieki, kas izmukuši nepamanīti var pamest pilsētā savas slēptuves un nākt atklāti, jo viņi paliks brīvi un no viņiem neko neprasīs. Tālāk viņš pasludināja īpašumtiesību atjaunošanu uz ēkām un mantām tiem, kas pirms uzbrukuma pametuši pilsētu un tagad atgriezīsies, jo viņus uztvers attiecīgi viņu pakāpei un reliģijai tā, it kā nekas nebūtu mainījies."
Iedzīvotāji un viņu padotie netika pakļauti vardarbībai un viņus apsargāja Mehmeda īpašais Jeničeru korpuss. Šie pilsoņi arī izpirka vēlāk pārējos pilsoņus no gūsta, kad sultāns bija izsludinājis beigas vardarbībai. Vēlāk šie pilsoņi veidoja īpašas organizatoriskas vienības: milletus.
Mehmeds uzskatīja, ka viņš līdz ar to ir Romas imperatora pēctecis. Sevi viņš nosauca par Romiešu cēzaru (Kayzer-i Rum). Konstantinopole kļuva par Osmaņu impērijas galvaspilsētu. Svētās Sofijas katedrāli pārtaisīja par mošeju, lai arī Grieķu pareizticīgo baznīcu atstāja pilnīgi neskartu un Gennadiusu Skolariusu iecēla par Konstantinopoles patriarhu.
Vairāki grieķi pameta pilsētu un meklēja patvērumu Eiropā, ienesot tur jaunas zināšanas un dokumentus no Grieķu-romiešu tradīcijām, kas vēlāk bija pirmsākums renesansei. Tomēr šī nebija pirmā reize, kad grieķi devās uz Eiropu un tie, kas palika bija uzticīgi Osmaņu impērijas palīgi, bet rietumos viņus uzskatīja par nodevējiem.
Atsevišķi pētnieki uzskata, ka Konstantinopoles krišana ir galvenais notikums, ar ko beidzas Viduslaiki un sākas Renesanse, jo bija iznīcināta vecā reliģiskā kārtība Eiropā un tika uzsākta šaujampulvera un lielgabalu izmantošana karā. Konstantinopoles krišana arī apgrūtināja ierasto tirdzniecību starp Eiropu un Āziju, tādēļ eiropieši tagad bijas spiesti meklēt jaunas iespējas un vēlāk atklāja Jauno pasauli.
Arī mūsdienās vairāki grieķi sakarā ar to, ka otrdienā krita Konstantinopole, šo dienu uzskata par neveiksmīgāko no visām nedēļas dienām.
Makita
Makita ir japāņu profesionālo instrumentu ražošanas kompānija. Elektroinstrumentu rūpnīcas "Makita" pirmsākumi ir meklējami Japānas pilsētā Nagojā, kad 1915. gadā tika atvērta pirmā "Makita" rūpnīca, kas ražoja elektromotorus.
"Makita" savu pirmo elektrisko rokas ēveli ieviesa 1958. gadā. Vēlāk tā sāka ražot citus elektroinstrumentus, pneimoinstrumentus, kā arī dārza un kokapstrādes instrumentus. Pašreiz "Makita" ir pasaules vadošā kompānija elektrisko bezvadu darbarīku ražošanā tirgū. Firmas rūpnīcas atrodas Japānā, Ķīnā, ASV, Lielbritānijā, Brazīlijā un Vācijā.
"Makita" bija pirmā ikdienas elektroierīču izplatītājkompānija, kas apmierina NASA kvalitātes prasības. Pirms pēdējā brauciena uz starptautisko kosmosa staciju NASA iegādājās Makita rīkus.
Hermanis Matisons
Hermanis Matisons arī Mattisons (dzimis Rīgā, miris  Rīgā) bija Latvijas šahists un problēmists, pirmais šaha meistars Latvijā (1924).
Jaunība, pirmie soļi šahā
Dzimis Kārļa un Līnas Matisonu ģimenē. Tēvs kalpojis kuģu ekspeditoru firmas "Helmsing und Grimm" kantorī. Vecāki dēlu sūtījuši prestižajā Rīgas pilsētas ģimnāzijā, taču 1910. gadā mirst tēvs un Matisonam jāpārtrauc mācības. Viņš kļūst par kādas firmas kantoristu. Iepazīšanās ar šahu notiek 6 vai 7 gadu vecumā. 1911. gadā tiek sastādīta pirmā šaha etīde, bet 1911./12. gadā tiek izcīnīta pirmā uzvara ģimnāzijas turnīrā. 1913. gadā iestājās Rīgas šaha biedrībā. 1913. gada 25. decembrī simultānspēles seansā uzvar slaveno Kubas šahistu Hosē Raulu Kapablanku (1888 - 1942), kurš viesojās Rīgā. 1915. gada Rīgas šaha biedrības turnīrā Matisons izcīna 1. vietu, un drīz kļūst par spēcīgāko šahistu Rīgā aiz Ārona Nimcoviča.
Pirmais pasaules karš
1916. gada vasarā Matisons tiek iesaukts armijas rindās. Pirmajā pasaules karā laikā no 1916. gada novembra līdz 1917. gada janvārim piedalās frontes cīņās pie Rīgas. 23. janvārī 1917. gadā gūst ievainojumu, tiek pārvests uz Petrogradas hospitāli, kur ārstējas aptuveni pusgadu. Izveseļojies dodas uz Maskavu, kur pavada daudzus mēnešus, pelnot iztiku ar fizisku darbu.
Windows Home Server
Windows Home Server ir Microsoft izstrādātā un 2007. gada 7. janvārī paziņotā servera operētājsistēma, kas ir paredzēta mājas lietošanai un tās galvenais uzdevums ir apvienot mājokļos esošos datorus, to datus, veikt datu dublēšanu un nodrošināt attālināto piekļuvi. Windows Home Server operētājsistēma ir bāzēta uz Windows Server 2003 SP2 sistēmas. Plašam patēriņam Windows Home Server tika nodots 2007. gada 16.jūlijā.
Home Server Console
Windows Home Server balstās uz Microsoft Windows Server 2003 SP2 sistēmas, taču vadīšanas saskarne ir izstrādāta tāda, lai tā būtu lietotājam draudzīga un lai būtu iespējams vadīt serveri bez priekšzināšanām servera administrēšanā. Pie konfigurēšanas saskarnes, kura tiek saukta par Home Server Console, ir iespējams piekļūt no jebkura tīklā esošā datora kā arī no interneta.
Hermanis Matisons
Latvijas spēcīgākais šahists
1924. gadā uzvar Latvijas šaha I kongresā, kļūstot par pirmo Latvijas šaha meistaru. Tajā pat gadā Olimpiskajā šaha turnīrā Parīzē kļuva par pasaules čempionu šahā amatieriem.
Makova Podhalaņska
Makova Podhalaņska ir pilsēta Polijas dienvidos, Mazpolijas vojevodistē, uz ziemeļrietumiem no Novi Targas Makovas Beskidu kalnos.
Windows Home Server
Attālinātā piekļuve
Sistēma piedāvā drošo SSL piekļuvi pie servera glabātajiem datiem caur internetu, izmantojot jebkuru interneta pārlūkprogrammu. Windows Home Server sola nodrošināt piekļuvi Web-saskarnei, izmantojot bezmaksas Windows Live nodrošināto adresi. Web-saskarne dod iespēju lejupielādēt un augšupielādēt datus no servera. Sistēma dod iespēju, izmantojot RDP vārteju, attālināti administrēt Windows Home Server tīklā esošos datorus. Šobrīd tas ir iespējams ar sistēmām, kas atbalsta Remote Desktop - tās ir Windows XP Professional, Tablet un Media Center un Windows Vista Business un Ultimate versijas.
Hermanis Matisons
Tālākās šahista gaitas
1925. gadā uzvar Kentas grāfistes 20. šaha kongresā Bromlejā (Anglija). Debrecenas turnīrā 1925. gadā piedzīvo lielāko neveiksmi savās šahista gaitās, ieņemot pēdējo vietu 14 dalībnieku konkurencē. Turnīrā Budapeštā 1926. gadā dala 9.-10. vietu 16 dalībnieku konkurencē. 1926. gadā uzvar turnīrā Bardiovā (Čehoslovākija). 1926. gadā Kēnigsbergas (Vācija) turnīrā ierindojās 2. vietā. No 1927. gada vadījis šaha nodaļu žurnālā "Atpūta". 1928. gadā 2. Pasaules čempionātā amatieriem Hāgā (Holande) ieņēmis 3. vietu. 1929. gadā piedalījās plašā starptautiskā turnīrā Karlsbādē (Čehoslovākija), kur 22 dalībnieku konkurencē ieguvis 10.-11. vietu. Šajos starptautiskajos turnīros uzvarējis lielmeistarus Saveliju Tartakoveru, Akibu Rubinšteinu, Milanu Vidmaru.
Windows Home Server
Sistēmas prasības
Minimālās tehniskā prasības, kas ir nepieciešamas Windows Home Server darbībai:
Hermanis Matisons
Slimība un pāragrā nāve
1930. gadā slimības dēļ izlaidis šaha olimpiādi Hamburgā. 1931. gada Prāgas šaha olimpiādē Matisons arī spēlē slims, daudzas partijas nākas izlaist, tomēr viņš uzvar toreizējo pasaules čempionu Aleksandru Aļehinu. Tas bija Matisona pēdējais starptautiskais starts. 1932. gada rudenī strauji pasliktinās viņa veselības stāvoklis. Rīgas pilsētas 1. slimnīcā tuberkulozi pieveikt neizdodas un 16. novembra rītā Matisons mirst.
Windows Home Server
Sistēmas prasības
Papildus prasības, nepieciešamas operētājsistēmas uzstādīšanai:
Hermanis Matisons
Šahista mantojums
Savas dzīves laikā publicējis 9 uzdevumus un 60 etīdes. Lielmeistars Savelijs Tartakovers (1887 - 1956) nosaucis Matisonu par pasaules čempionu etīžu kompozīcijā.
Merķeļa iela
Merķeļa iela var būt:
Raiņa bulvāris
Raiņa bulvāris var būt šādās Latvijas pilsētās:
2004. gada Indijas okeāna zemestrīce
Zemestrīces stiprums tika novērtēts ar 9,3 ballēm pēc Rihtera skalas. Tātad tā bija otrā spēcīgākā zemestrīce, kuru jebkad reģistrējis seismogrāfs. Spēcīgāka zemestrīce tika fiksēta vienīgi 1960. gadā Čīlē, kura nosaukta par Lielo Čīles zemestrīci.
2005. gada maijā tika publicēts pētījums, kas norādīja, ka pati zemestrīce ilgusi apmēram desmit minūtes (parasti zemestrīces ilgst dažas sekundes), kā rezultātā planētas ass nobīdījās par vairākiem centimetriem. Tā arī izraisīja zemestrīču vētru uz visas planētas. Zemestrīces bija novērojamas pat Aļaskā.
Zemestrīces raksturojums
2004. gada Indijas okeāna zemestrīce izcēlās pulksten 07:58:53 pēc vietēja laika. Tās epicentrs atradās Indijas okeānā uz ziemeļiem no Indonēzijai piederošās Simelues salas, savukārt, kas atrodas rietumos no Sumatras salas. Zemestrīces hipocentrs atradās 30 km dziļumā.
Pašu zemestrīci (neskaitot cunami) varēja sajust pat Bangladešā, Indijā, Malaizijā, Taizemē, Singapūrā un Maldivu salās. Šī zemestrīce izsauca arī cunami, kura viļņi sasniedza pat 30 metru augstumu. Pusstundu pēc zemestrīces ūdens masas pārpludināja Sumatras piekrasti, kā arī triecās pret Malaizijas un Taizemes krastiem. Divas stundas vēlāk milzīgie viļņi piemeklēja Šrilanku un Indiju. Pēc trīsarpus stundām cunami nonāca līdz Maldivu salām un septiņas stundas vēlāk sasniedza Somālijas pussalu, ko no zemestrīces epicentra šķir pieci tūkstoši kilometru. Sekas bija drausmīgas — dažviet ūdens viļņi ieplūda gandrīz divus kilometrus iekšzemē, nodarot milzīgus postījumus.
Sākotnēji tika paziņots, ka zemestrīce bija 6,8 balles spēcīga pēc Rihtera skalas. Klusā okeāna Cunami brīdinājumu centrs (PTWC), noteica, ka zemestrīce bijusi 8,5 balles spēcīga. Savukārt ASV Ģeologijas centrs (USGS) sākotnēji paziņoja, ka tā bijusi 8,1 balles spēcīga, bet pēc rūpīgākas analīzes ziņoja, ka tā bijusi stiprāka — 8,5, 8,9 un beigās pat 9,0 balles. 2005. gada februārī daži zinātnieki paziņoja, ka zemestrīces spēks bijis 9,3 balles. Lai gan Klusā okeāna Cunami brīdinājumu centrs piekrita šim paziņojumam, ASV Ģeoloģijas centrs joprojām apgalvo, ka zemestrīce bija 9,0 balles spēcīga.
Kopš 1900. gada lielāks spēks bija 1960. gadā notikušajai Lielajai Čīles zemestrīcei (9,5 balles). Savukārt trešā spēcīgākā zemestrīce ir bijusi 1964. gadā, kura nosaukta par Lielās Piektdienas zemestrīci (9,2 balles). Abas zemestrīcēs izraisīja cunami Klusajā okeānā. Tomēr šo abu zemestrīču rezultātā bojā gājušo skaits nebija tik milzīgs. Tas skaidrojams ar ievērojami zemāko iedzīvotāju blīvumu šajā reģionā, kā arī ar piekrastes ģeomorfoloģiskās uzbūves īpatnībām — stāvie krasti šajā reģionā neļauj viļņiem ienākt dziļi iekšzemē.
Zemestrīces izcelšanās
Zemestrīces rezultātā okeāna pamatne pacēlās par vairākiem metriem, iekustinot apmēram 30 km³ ūdens masas un izsaucot postošo cunami. Cunami neradās no viena punkta avota, kā parasti nepareizi attēlots ilustrācijās, bet gan gar visu 1200 km garo lūzuma līniju. Indijas okeāna pamatnes pacelšanās būtiski palielināja okeāna tilpumu, kas pacēla jūras līmeni par 0,1 mm.
Pēcgrūdieni un citas zemestrīces
Stiprākajam grūdienam pēc stundas sekoja vairāk nekā 150 pēcgrūdieni 1300 kilometru garā joslā paralēli plātņu lūzuma līnijai Birmas virzienā.
2004. gadā tikai trīs dienas pirms lielās zemestrīces notika 8,1 balles spēcīga zemestrīce, kuras epicentrs atradās nomaļā reģionā rietumos no Jaunzēlandei piederošajām subantarktiskajām Oklendas salām. Tas ir diezgan neparasti, jo zemestrīces ar spēku 8,0 balles parasti notiek tikai vidēji vienreiz gadā. Daži seismologi uzskata, ka šī zemestrīce varētu būt lielās zemestrīces katalizators, jo šī zemestrīce atradās uz tās pašas Indoaustrālijas tektoniskās plātnes.
Zemestrīces spēks
Zemestrīces atbrīvotā enerģija bija vienāda ar 4,3 eksadžouliem. Šis enerģijas daudzums ir vienlīdzīgs ar 100 gigatonnām TNT vai arī ar enerģijas daudzumu, ko ASV patērē sešos mēnešos. Zemestrīces rezultātā Zemes virsma tika iesvārstīta 20–30 cm amplitūdā, tāpat kā Mēness izsauc paisumu un bēgumu. Trieciena viļņus varēja just gandrīz uz visas planētas, piemēram, Oklahomā tika novērota 3 mm vertikālā kustība. Tiek uzskatīts, ka visa Zemes virsa pacēlās par vienu centimetru.
Lielās masas pārvietošanās un masīvās enerģijas atbrīvošanās rezultātā tika ietekmēta Zemes rotācija. Precīzu mērījumu dati vēl nav pieejami, bet teorētiskie modeļi liecina, ka dienas garums saīsinājās par 2,68 mikrosekundēm (2,68 µs) (apmēram viena miljardā daļa no dienas).
Cunami raksturojums
Ar NOAA pavadoņu palīdzību tika noteikts cunami viļņa augstums atklātā okeānā — tā maksimums bija 60 cm. Tas bija pirmais šāda veida novērojums. Šos novērojumus diemžēl nevarēja izmantot operatīvai cilvēku brīdināšanai, jo pavadoņi nebija specializēti šim mērķim, un to iegūto datu analīzei bija nepieciešamas vairākas stundas.
Cunami laikā bojā gāja vismaz 200 000 līdz 310 000 cilvēku. Indonēzijā 2005. gada februārī tika atrasti apmēram 500 cilvēku līķu dienā. Visdrīzāk īstais bojā gājušo skaits nekad netiks uzzināts, jo liela daļa cilvēku tika ieskaloti okeānā. Sanitārie dienesti brīdināja, ka bojā gājušo skaits varēja palielināties izpostītajos apgabalos iespējamo epidēmiju dēļ.
Brīdināšana
Neskatoties uz to, ka no cunami rašanās brīža līdz brīdim, kad tas sasniedza krastu, pagāja vairākas stundas, cilvēkus tas pārsteidza nesagatavotus; Indijas okeānā šajā laikā vēl nebija cunami brīdināšanas sistēmas. Cunami brīdināšanas sistēma ir komplicēta, jo atklātā okeānā viļņi ir ļoti nelieli un to novērošanai vajag izveidot veselu sensoru tīklu.
Pārsteigti bija arī zinātnieki, jo sākotnējais zemestrīces stipruma vērtējums bija 8,1 balle. Iespējamība, ka zemestrīce ir bijusi spēcīgāka, tika izvirzīta tikai tad, kad cunami bija jau sasniedzis krastu.
Cunami visbiežāk rodas Klusajā okeānā, jo tur atrodas tektoniski visaktīvākais rajons uz Zemes — "Uguns gredzens" —, un efektīva cunami brīdināšanas sistēma tur jau ir izveidota. Lai gan "Uguns gredzens" iestiepjas arī Indijas okeānā, vietā, kur notika zemestrīce, nebija cunami brīdināšanas sistēmas, jo tur cunami notiek ļoti reti; pēdējais nopietnais cunami notika 1883. gadā, kad notika Krakatau vulkāna izvirdums.
Postījumi un bojā gājušie
Zemestrīce un cunami ietekmēja vairākas Dienvidaustrumāzijas valstis, ieskaitot Indonēziju, Šrilanku, Indiju, Taizemi, Maldīvu salas, Somāliju, Malaiziju un citas valstis. Cunami skartajā reģionā tajā laika atpūtās daudzu valstu iedzīvotāji, it īpaši no Austrālijas un dažām Eiropas valstīm. Piemēram, šajā katastrofā gāja bojā vairāk nekā 500 tūristu no Zviedrijas un Vācijas. Bojā gājušo skaits nav precīzi zināms un tas tiek vērtēts starp 230 000 un 280 000 cilvēku, vairāk nekā 40 000 pazuda un apmēram miljons iedzīvotāju palika bez mājām.
Piezīme: Visi skaitļi ir aptuveni un ir iespējamas izmaiņas.
Ārstniecības baldriāns
Ārstniecības baldriāns (Valeriana officinalis) ir baldriānu dzimtas ārstniecības augs. Tam piemīt sedatīvas jeb nomierinošas un spazmolītiskas jeb savelkošas un spazmas mazinošas īpašības. Tautā baldriāns galvenokārt pazīstams kā dabīgs nomierinošs līdzeklis. Baldriāns ir daudzgadīgs ziedaugs.
Nosaukuma izcelsme
Baldriāna dzimtas latīniskais nosaukums — Valerianaceae — cēlies no darbības vārdiem valere, kas nozīmē būt veselam un valero — būt stipram. Vēl kāda versija norāda uz baldriāna saikni ar romiešu imperatoru Valeriānu (Publius Licinius Valerianus, 253-260 A.D.). Iespējams, augs ticis nodēvēts imperatora vārdā, bet tikpat labi iespējams, ka abi — gan augs, gan imperators — savus latīniskos vārdus guvuši tieši savu īpašību dēļ.
Apraksts
Baldriāns ir liels, aptuveni 40—170 cm garš lakstaugs ar taisnu, rievainu un dobu stublāju, kas augšdaļā nedaudz zaro. Tā čemurveidīgās ziedkopās sakārtotie sīkie ziediņi ir baltā, maigi rozā vai gaiši violetā krāsā.
Augu ļoti atpazīstamu dara tā spēcīgā un specifiskā saknes smarža, bet ziediem un lapām šīs saldenās smaržas tikpat kā nav. Tomēr, ja baldriāna laksts tiks noplūkts un izkaltēts, tas atpazīstami smaržos.
Baldriāns zied no jūnija līdz septembrim; tā auglis — brūns riekstiņš ar lidmatiņiem.
Izplatība un biotipi
Latvijā šis augs ir bieži sastopams visā valsts teritorijā. Baldriāns aug mitrās, pat purvainās pļavās, grāvmalās un krūmājos, ūdens un purvāju tuvumā.
Ārstnieciskās īpašības
Baldriāns kopš izseniem laikiem pazīstams kā sedatīvs līdzeklis. Tas mazina baiļu sajūtu, nemieru, satraukumu un bezmiegu.
Baldriāns arī mazina kuņģa un zarnu spazmas, veicina kuņģa, zarnu un žults dziedzeru sekrēciju, paplašina asinsvadus un pazemina asinsspiedienu. Auga preparātus iesaka lietot arī sievietēm grūtniecības toksikozes gadījumā vai klimaktērija laikā.
Ārstniecisko preparātu pagatavošana
Baldriāna drogas gatavo no tā saknēm un sakneņiem, tomēr tautas medicīnā tēju un uzlējumu pagatavošanai un vannas peldēm izmanto arī auga ziedus, galvenokārt — kaltētus.
Auga saknes tiek ievāktas septembra beigās un oktobra sākumā. Tad tās attīra no augsnes paliekām, skalo, sasmalcina un žāvē ap 30-40 °C grādu temperatūrā. Lai pagatavotu baldriāna sakņu tēju, iesaka lietot 1 tējkaroti kaltējuma uz 1 glāzi ūdens un vārīt 10 minūtes. Tomēr iespējams šīs proporcijas, kā arī vārīšanas ilgumu variēt, atkarībā no devas vēlamā stipruma, lietotāja vecuma vai lietošanas konkrētā mērķa.
Auksta baldriāna uzlējuma pagatavošanai izmanto proporciju 1 ēdamkarote drogu uz 1 glāzi ūdens, ko lieto pēc 24 stundām, nokāšot un atkārtoti dzerot 1 dienas laikā.
Lai pagatavotu nomierinošu peldi, jāaplej 8-10 ēdamkarotes drogu ar 1 litru verdoša ūdens. Šādam maisījumam jāļauj ievilkties vismaz 3 stundas, tad jāizkāš un jāpievieno vannas ūdenim.
Kaltētas baldriāna drogas var uzglabāt līdz pat 3 gadiem.
Iedarbība uz kaķiem
Baldriāns ļoti īpatnēji iedarbojas uz visiem kaķveidīgajiem dzīvniekiem — mazajiem mājas kaķiem un lielajiem savvaļas (lauvām, pumām, tīģeriem, u.c.), un tā iedarbība uz šiem dzīvniekiem nav sedatīva, bet gan ir spēcīgi uzbudinoša. Kaķis mēģinās piekļūt kaltētām drogām, izrakt baldriāna sakni, apēst baldriānu saturošu tableti (piem., Polijā “Labofarm” ražoto “Antistress”) vai ostīt baldriāna tinktūru. Vairumam kaķu baldriāns ir kā eiforiju radoša psihotropa substance, kam nav iespējams pretoties. Pēc uzbudinājuma perioda, kad dzīvnieks ir iztrakojies, seko dziļš, stundām ilgs miegs.
Līdzīgu ietekmi uz kaķu dzimtas dzīvniekiem atstāj arī.
Peldēšana 2008. gada vasaras olimpiskajās spēlēs — 200 metri brīvajā stilā sievietēm
Sacīkstes 200 metru peldēšanā brīvajā stilā sievietēm notika no 11. līdz 13. augusta. Sacīkstēm kvalificējās 46 sportistes. Zelta medaļu izcīnija Itālijas peldētāja Federika Pelegrīnī.
Seto jūra
Seto jūra (ja, Seto Naikai) vai Japānas iekšējā jūra ir Klusajam okeānam piederīga iekšējā jūra — šaura, sarežģītas konfigurācijas ūdenstilpe starp trim galvenajām Japānas salām.
Peldēšana 2008. gada vasaras olimpiskajās spēlēs — 200 metri brīvajā stilā sievietēm
Priekšsacīkstes
Priekšsacīkstes tika aizvadītas 8 grupās. 16 labāko rezultātu uzstādītājas kvalificējās pusfinālam.
Pusfināls
Pusfināls tika aizvadīts 2 grupās. 8 labāko rezultātu uzstādītājas kvalificējās finālam.
Seto jūra
Jūra savieno Kluso okeānu ar Japāņu jūru un kalpo kā starptautisks satiksmes ceļš. Iekšējā jūra pazīstama ar savu maigo klimatu, visu gadu šeit ir gandrīz vienāda temperatūra un salīdzinoši maz lietus. Jūra nereti novērojama zilaļģu masveida ziedēšana, kas izraisa zivju masveida nāvi. Kopš pagājušā gadsimta astoņdesmitajiem gadiem pāri jūras šaurumiem uzcelti trīs tilti.
16. aprīlis
16. aprīlis ir gada 106. diena pēc Gregora kalendāra (107. diena garajā gadā). Līdz gada beigām ir atlikušas 259 dienas.
Seto jūra
Vidējais dziļums - 37,3 metri. Platums no 15 līdz 55 kilometriem, ja neskaita šaurumus. Ūdens virsējā slāņa temperatūra februārī ap 16 °C, augustā ap 27 °C, sāļums 30-34 ‰.
Katrai jūras daļai ir savs nosaukums, bez tam šeit ir ap 3 000 salu, no kurām lielākās ir Avadži sala, Šodošima, Innošima, Itsukušima, Haširadžima. Ap astoņiem simtiem salu ir apdzīvotas.
Jūrā konstatēti ap 500 sugu organismi, tai skaitā haizivis. Lielākā daļa jūras 1934. gadā iekļauta Iekšējās jūras nacionālajā parkā. UNESCO Pasaules mantojuma sarakstā iekļauta Itsukušimas svētnīca, kas atrodas uz Itsukušimas salas - šī svētnīca ir viens no populārākajiem tūrisma objektiem Japānā. Citi populāri tūrisma objekti ir Šodošimas sala ("olīvju sala") un Naruto virpulis. UNESCO Pasaules mantojumā iekļauts arī Hirosimas centrs, kur 1945. gadā notika atombombardēšana.
Robežas
Ziemeļos un austrumos - Honsju sala. Dienvidos - Naruto šaurums, kas pāriet Kii šaurumā, Sikoku sala, Bungo šaurums. Rietumos - Kjusju, Kanmonas šaurums.
Vēsture
Ledus laikmetā jūras līmenis bija zemāks un ūdens Iekšējā jūrā ieplūda tikai pēc ledus laikmeta beigām.
Andronova
Andronova ir skrajciems Rēzeknes novada Ozolaines pagastā. Izvietojies pagasta vidienē 4,8 km no pagasta centra Balbiši 10 km no novada centra Rēzeknes un 250 km no Rīgas. Tajā ir reģistrētas 13 viensētas.
Seto jūra
Vēsture
Edo periodā Iekšējā jūra kļuva par rosīgu transporta artēriju - pa šo jūru arī Japānas rietumkrasta vietvalži devās uz galvaspilsētu Edo. Pateicoties Iekšējās jūras nozīmībai, par Japānas saimniecisko centru šajā laikā kļuva Osaka, šeit veidojās pirmās bankas (Ozakayashiki).
20. gadsimtā Iekšējās jūras krastos notika strauja industrializācija, attīstoties sauszemes transportam Iekšējās jūras transporta nozīme pamazām samazinājās.
Saimniecība
Iekšējās jūras piekrastes zona ir viena no visvairāk urbanizētajām un industrializētajām teritorijām Japānā. Šeit atrodas tādas lielas rūpnieciskās pilsētas kā Osaka, Kobe, Hirosima, Kurasiki, Kure, Ube. Galvenā rūpniecības nozare - tēraudrūpniecība, kuģu būve, naftas pārstrāde.
Pateicoties novada skaistajai ainavai, patīkamajam klimatam, tas ir arī populārs tūrisma objekts, šeit notiek intensīva lauksaimniecība.
Navasa
Šo salu 1504. gadā atklāja Kristofors Kolumbs. Salā pašlaik ir izveidots nacionālais parks.
"Traktor" ledus arēna
"Traktor" ledus arēna ir daudzfunkcionāla halle Čeļabinskā, Krievijā. Atklāta 2009. gada 17. janvārī.
Halle kļuva par Kontinentālās hokeja līgas kluba Čeļabinskas "Traktor" mājvietu. Sākot ar 2009. gada rudeni arēnā spēlē arī JHL klubs Čeļabinskas "Belije Medvedi". Halles būvniecība pilsētai bija ļoti nepieciešama, jo Jaunības Sporta pils kā "Traktor" kluba mājvieta bija kalpojusi jau 40 gadus. Lai gan halles būvniecības darbi tika pabeigti jau pirms 2008.—09. sezonas sākuma, dažādu iemeslu dēļ tā tika atklāta vien 17. janvārī.
2013. gadā halle norisinājās piektā Kontinentālās hokeja līgas Zvaigžņu spēle.
Team Jayco–AlUla
Team Jayco–AlUla ir profesionāla Austrālijas šosejas riteņbraukšanas komanda. Tā tika izveidota 2011. gada janvārī un piedalās UCI Pasaules tūrē. Komandas finansiālais atbalstītājs ir Austrālijas uzņēmējs Gerijs Raiens, kuram pieder dzīvojamo treileru kompānija Jayco Australia.
Lielākā daļa no GreenEDGE braucējiem ir austrālieši un ir izveidota sadarbība ar Team Jayco-AIS komandu kā talantu komandu. Komandu pārstāv arī sieviešu komanda un tā atbalsta arī savus sportistus treka riteņbraukšanā.
Rīgas Garīgais seminārs
Rīgas Garīgais seminārs var būt:
Team Jayco–AlUla
Komandas ekipējuma sponsors ilgstoši bija SCOTT Sports, bet ar 2021. gada sezonu to nomainīja Bianchi.
2016. gada jūnijā pirms 2016. gada Tour de France komanda paziņoja, ka par tās nosaukuma sponsoru kļuvis BikeExchange, Austrālijas velosipēdu tirgotājs, kas jau iepriekš bija viens no komandas sponsoriem. Komandas īpašnieks Gerijs Raiens iepriekš bija meklējis jaunu sponsoru pēc tam, kad Orica paziņoja par sponsorēšanas neturpināšanu pēc 2017. gada sezonas. 2018. gada sezonā komandas nosaukums tika nomainīts uz Mitchelton–Scott un par vienu no sponsoriem kļuva Raiena vīna darītava Mitchelton.
Cinks
Cinks ir 23. visbiežāk sastopamais ķīmiskais elements Zemes garozā. Tas ir nedaudz mazāk par 0,02% no Zemes garozas masas. Dabiskais cinks sastāv no četriem stabiliem izotopiem — cinka-64 (48,63% no kopējā daudzuma dabā), cinka-65 (27,90%), cinka-67 (4,10%) un cinka-68 (18,75%). Atlikušos 0,62% no dabā sastopamā cinka veido radioaktīvais cinks-70, kura pussabrukšanas periods ir lielāks par 5 gadiem.
2010. gadā visvairāk cinka tika iegūts Ķīnā (3,5 miljoni tonnu), Peru (1,52 miljoni), Austrālijā (1,45 miljoni), Indijā (0,75 miljoni) un Amerikas Savienotajās Valstīs (0,72 miljoni).
Bērzgales katoļu baznīca
Bērzgales katoļu baznīca var būt:
Japāņu jūra
Japāņu jūra (ko, Joseon Donghae, Chosŏn Tonghae; ja, Nihonkai; ru) ir Klusajam okeānam piederīga malas jūra starp Japānas salām un Āziju. Japāņu jūra ir labi norobežota no pārējām jūrām, tajā tikpat kā nav plūdmaiņu. Vidējais dziļums ir 1752 m, ūdens tilpums — 1 630 000 km³, krasta līnijas garums — 7600 km.
Kaut gan starptautiski šo jūru dēvē par «Japānas jūru» vai «Japāņu jūru», abas Korejas pussalas valstis pret šo nosaukumu iebilst. Dienvidkoreja vēlas, lai tā tiktu saukta par Austrumu jūru, bet Ziemeļkoreja — par Korejas Austrumu jūru; šajā sakarā starp šīm valstīm notiek karstas debates.
Jūru iedala trīs galvenajos baseinos: Jamato baseins atrodas dienvidaustrumos, Japānas baseins — ziemeļos un Cusimas baseins — dienvidrietumos. Japānas baseins ir dziļākais, Cusimas baseins — seklākais. Austrumu piekrastē kontinentālais šelfs ir samērā plats, bet rietumu piekrastē, jo sevišķi pie Korejas — šaurs, ap 30 km plats.
Caur Korejas šaurumu ieplūst siltā Cusimas straume, Kurosio straumes atzars. Japāņu jūrā tā plūst gar Japānas krastiem, savukārt gar pretējo krastu uz dienvidiem plūst aukstā Limānas straume.
Robežas
Ziemeļos atrodas Tatāru šaurums un Sahalīna, ziemeļrietumos Laperūza šaurums starp Sahalīnu un Hokaido. Austrumos — Hokaido, Honsju salas un Cugaru šaurums starp tām. Dienvidos — Kanmonas šaurums, Kjusju sala un Korejas šaurums ar Cusimas salām. Austrumos — Korejas pussala un Krievijai piederošais Piejūras novads.
Saimnieciskā nozīme
Jūras ziemeļu un dienvidaustrumu daļa ir bagāta ar zivīm. Jūrā atrodas arī derīgie izrakteņi, tai skaitā magnetīta smiltis. Domājams, ka šeit ir arī naftas un dabasgāzes atradnes. Attīstoties Austrumāzijas ekonomikai, pieaug arī Japānas jūras kā satiksmes ceļa nozīme.
Fokker 50
Fokker 50 ir tuvo maršrutu turbopropelleru lidmašīna. Tā veidota uz Fokker F27 bāzes. Projekts aizsākts 1983. gadā Nīderlandē, bet pirmais prototipa lidojums notika 1985. gada 28. decembrī. Ekspluatācijā Fokker 50 nodots 1987. gadā.
Desmit Fokker 50 lidmašīnas tika izmantotas arī Latvijas aviokompānijā "AirBaltic", pēc tam nomainot pret Bombardier Q400 NextGen lidmašīnām.
Apraksts
Fokker 50 apgādāta ar diviem Pratt & Whitney Canada PW125B vai PW127B turbopropelleru dzinējiem (2500 zirgspēki), kas ir ekonomiski, un līdz ar to atmosfērā nonāk mazāk izplūdes gāzu. Divi sešu lāpstiņu propelleri, kuru diametrs - 3,66 metri, ir klusāki par "vecākā brāļa" (Fokker F27) propelleriem. Fokker 50 sērijveidā tika ražots no 1987. līdz 1997. gadam. Šajā laikā saražotas 213 šāda tipa lidmašīnas.
Stokholmas Jāņa loža "Den Nordiska Första"
Stokholmas Jāņa loža "Den Nordiska Första" ir pati vecākā Zviedrijas brīvmūrnieku loža, ko ar nosaukumu St. Jean Auxiliaire (Svētais Jānis Kristītājs) dibinājis grāfs Wrede Sparre 1735. gadā. Savu tagadējo nosaukumu '''Ziemeļu pirmā sv. Jāņa loža''' tā ieguva 1799. gadā pēc Zviedrijas lielložas lielmeistara Sēdermanlandes Kārļa (Karl av Södermanland, vēlākā Zviedrijas karaļa Kārļa XIII) iniciatīvas. Pēc Latvijas sūtņa Zviedrijā un vēlākā Latvijas nacionālās valdības ārkārtējo pilnvaru nesēja ārzemēs Kārļa Reinholda Zariņa (1879-1963) ierosmes no 1928. līdz 1938. gadam vairāk nekā astoņi Latvijas pilsoņi tika uzņemti Stokholmas ložā „Den Nordiska Första” un daži no viņiem paaugstināti augstākos grādos Andreja ložā "Den Nordiska Cirkeln" un pat Stokholmas ordeņa kapitulā. Starp viņiem ir pieminami diplomāti Alfrēds Bīlmanis, Kārlis Ducmanis un Vilhelms Munters, mācītājs Roberts Slokenbergs, Valsts kontroles departamenta direktors Gustavs Feigmanis, arheologs un Austrumu filoloģijas profesors Francis Balodis.
Gametoģenēze
Gametoģenēze (gameta + - izcelšanās) — dzimumšūnu jeb gametu (olšūnu un spermatozoīdu) veidošana. Olšūnu veidošanos sauc par ooģenēzi, bet spermatozoīdu - par spermatoģenēzi. Gametoģenēze ir vienšūņu, aļģu, sēņu, sporaugu un kailsēkļu, kā arī daudzšūnu dzīvnieku dzīves cikla neatņemama sastāvdaļa. Dažām organismu grupām (asku un bazīdiju sēnēm, ziedaugiem) gametas ir sekundāri reducētas. Vislabāk gametoģenēzes procesi ir izpētīti daudzšūnu dzīvniekiem. Gametoģenēze ir saistīta ar mejozi, taču tas nav viens un tas pats.
Bērzgale (Aglonas pagasts)
Bērzgale (arī Bieržgaļs) ir ciems Preiļu novada Aglonas pagastā. Izvietojies Rušona ezera dienvidu krastā pie Kapiņu—Jaunaglonas autoceļa 33 km no novada centra Preiļiem, 8 km no pagasta centra Aglonas un 236 km no Rīgas. Ciemā atrodas valsts nozīmes arhitektūras piemineklis Bērzgales katoļu baznīcas komplekss (būvēts 1750.—1951. gadā). Tas veidojies ap baznīcu un Bērzgales (Berszegol) pusmuižu.
Boholas jūra
Boholas jūra (en, tl), saukta arī Mindanao jūra (en, tl), ir Klusajam okeānam piederīga iekšējā jūra Filipīnu arhipelāgā.
Jūra ir produktīva, šeit notiek zvejniecība. Valdošā straume plūst no ziemeļaustrumiem uz dienvidrietumiem. No Sulu jūras un Filipīnu jūras to nošķir augstāki sliekšņi, Boholas jūras centrālā daļa ir līdz 2 300 metrus dziļa. Šajā dzelmē ir izveidojusies īpatnēja eksosistēma ar ļoti augstu bioloģisko daudzveidību.
Robežas
Ziemeļos atrodas šādas salas: Leite, Bohola, Sebu, Negrosa. Dienvidos atrodas Mindanao sala. Rietumos savienota ar Sulu jūru, austrumos — caur Surigao šaurumu ar Filipīnu jūru.
Rakstnieks
Viens no prestižākajiem apbalvojumiem, ko var saņemt rakstnieks, ir Nobela prēmija literatūrā, lai gan daudzi kritiķi norāda, ka ir autori, kas to būtu pelnījuši, bet nav saņēmuši, tajā pašā laikā to iegūst daudz mazāk nozīmīgi rakstnieki. Cits prestižs apbalvojums ir Pulicera balva. Lai gan no 21 nominācijas 14 tiek pasniegtas žurnālistikas jomā, tomēr 6 nominācijas tiek arī literatūras sfērā strādājošajiem cilvēkiem.
Kamēr...
Jauniešu koris Kamēr... ir 1990. gadā dibināts koris, vairākkārtējs starptautisku konkursu laureāts. Jaukto koru ieskaitē Kamēr... ir daudzkārtējs uzvarētājs Vispārējo latviešu Dziesmu svētku Koru karos, no kuriem pēdējie norisinājās 2023. gada 1. jūlijā Rīgā. Koris aktīvi piedalās Latvijas un starptautiska mēroga pasākumos, sniedzot koncertus dažādās pasaules valstīs un uzstājoties kopā ar pazīstamiem mūziķiem.
Kaspars Dubra
Kaspars Dubra (dzimis Rīgā) ir Latvijas futbolists, spēlē aizsarga pozīcijā, Latvijas futbola izlases dalībnieks. Kopš 2023. gada Dubra pārstāv FK Panevėžys.
Silikātu minerāls
Silikāti ir lielākā minerālu grupa, kurā ietilpstošo minerālu skaits tālu pārsniedz minerālu skaitu citās klasēs. Šajā klasē ietilpst daudzveidīgākie, interesantākie un sarežģītākie minerāli un to skaits pārsniedz 1000. Silikāti ir galvenie iežus veidojošie minerāli. Silikātu klasei pieder tie minerāli, kuru molekulas satur dažādu daudzumu silīcija un skābekļa. Lielākā daļa silikātu minerālu ir grūti noteicami un grūti atšķirami savā starpā. Visi silikātu klases minerāli nav pilnībā necaurspīdīgi, pilnībā nešķīst skābēs un lielākā daļa ir ar mazu blīvumu.
Tetraedrs
Visu silikātu kristālu pamatvienība ir tetraedrs, kas sastāv no viena silikāta atoma un četriem skābekļa atomiem ((SiO4)−4). Si-O atomārā saite ir par aptuveni 50% kovalenta un 50% jonu saite. Kaut arī šo saiti veido pretēji lādēto jonu pievilkšanās spēja, tā ietver arī elektronu dalīšanu un elektronu struktūras pārklāšanos. Kopējā Si+4 saites enerģija sadalās vienādi starp četriem O−2 joniem — līdz ar to jebkuras Si-O saites enerģija ir vienlīdzīga divkāršai O−2 jona saites enerģijai. Tādējādi katram O−2 jonam ir potenciāls piesaistīties citai SiO4 grupai, kļūstot par cita tetraedra daļu. Rezultātā silikāti sastāv no tetraedru grupām, kuras savieno pa vienam O−2 jonam — nekad divus silikāta tetraedrus nesavienos divi vai vairāki šādi joni.
Kaspars Dubra
Klubos
Dubra ir JFC Skonto audzēknis. 2007. gadā pievienojās Skonto galvenajai komandai, taču laukumā tā arī neizgāja un tika izīrēts JFK Olimps komandai. 2009. gada sezonu sāka Skonto sastāvā, nospēlēja tikai vienu spēlu un atkal tika aizdots "Olimpam". 2010. gadā nostiprinājās Skonto komandā. Viņš tika atzīts par LMT Virslīgas 2010. gada sezonas mēneša labāko spēlētāju jūlijā.
2015. gada februārī pārcēlās uz Baltkrievijas klubu Barisavas BATE. 2015. gada sezonā kopā ar komandu kļuva par Baltkrievijas čempionu. 2016. gadā atkārtoja šo panākumu. 2017. gadā atgriezās Latvijā un līdz 2018. gada sezonas beigām pārstāvēja Virslīgas klubu RFS. 2019. gada sākumā pievienojās Kazahstānas klubam Pavlodaras "Irtysh". Tā paša gada augustā pārgāja uz Ukrainas Premjerlīgas klubu FK Oleksandrija.
2022. gada martā, pēc Krievijas iebrukumā Ukrainā, Ukrainas Premjerlīga tika apturēta, un Dubra atgriezās Latvijas klubā RFS.
Izlasē
Bijis Latvijas jauniešu izlašu dalībnieks. 2010. gada 17. novembrī Dubra debitējis Latvijas nacionālajā izlasē draudzības spēlē pret Ķīnu, nākot uz maiņu spēles kompensācijas laikā. Pirmos vārtus izlases labā guvis draudzības spēlē pret Gibraltāru.
Kamēr...
Diriģenti un vokālie pedagogi
Kopš 2022. gada kora mākslinieciskais vadītājs un galvenais diriģents ir Jurģis Cābulis, pirms tam šajā amatā bijuši kora dibinātājs Māris Sirmais (1990—2012), Jānis Liepiņš (2012—2018) un Aivis Greters (2018—2022).
Kora direktors ir Andrejs Stupins-Jēgers. Kora korporatīvo attiecību vadītājs ir Andris Vecrumba.
Kamēr... vokālie pedagogi ir Ansis Sauka un Jolanta Strikaite-Lapiņa. Ansis Sauka ar kora vīriešu kārtas dziedoņiem strādājis jau ilglaicīgi, savukārt Jolanta Strikaite-Lapiņa pievienojusies 2016. gadā, turpinot iepriekšējās pedagoģes Ainas Bajāres darbu ar meitenēm. Bajāre korī Kamēr... sāka strādāt 1990. gadā pēc diriģenta Sirmā uzaicinājuma.
Korim vairākkārt mainījušies arī tā otrie diriģenti; šobrīd šo pienākumu veic Patriks Kārlis Stepe. Iepriekš kora otrie diriģenti ir bijuši Inita Kamarūte, Mārtiņš Ozoliņš un Ainārs Rubiķis.
Sasniegumi
Kopš dibināšanas koris «Kamēr...» ir ieguvis daudz diplomu un laureāta titulu konkursos gan Latvijas, gan starptautiskā mērogā. To starpā:
Koris arī trīs reizes ir saņēmis Latvijas Lielo mūzikas balvu : Lielo Mūzikas balvu par māksliniecisko darbību (tai skaitā koncertiem ar kori "Kamēr...") ieguvuši arī kora kādreizējie mākslinieciskie vadītāji Māris Sirmais (1997., 2003. un 2004. g.), Jānis Liepiņš (2013.g.) un Aivis Greters (2020.g.).
2019. gada 11. novembrī svinīgā ceremonijā Rīgas pilī Latvijas Valsts prezidents Egils Levits korim «Kamēr...» pasniedza cildinājuma rakstu, atzinīgi novērtējot tā augstos sasniegumus — trīskārtēju uzvaru Eiropas kormūzikas Grand Prix, kā arī kopējo devumu Latvijas kultūras vārda nešanas labā.
Radošā darbība
Jau vairākus gadus “Kamēr...” pievērsies īpaši sev pasūtītu programmu atskaņošanai. Viens no lielākajiem projektiem līdz šim ir Pasaules Saules dziesmas (2008), kura ietvaros 17 jaunus darbus korim par Sauli radījuši tādi pasaule atzīti skaņraži kā sers Džons Taveners, Gija Kančeli, Svens Dāvids Sanstrēms, Leonīds Desjatņikovs, Džons Luters Adamss, Stīvens Līks, Dobrinka Tabakova, Ko Matsušita un citi. Pavisam dabiski Saules aizsākto ritējumu turpinājuši projekti Mīlas madrigāli (2010), Mēness dziesmas (2012) un Amber Songs (2014), kurās ievērojami latviešu un ārvalstu komponisti rakstījuši miniatūras korim attiecīgi par mīlestību, mēnesi vai apdarinājuši dzintarus — latviešu tautasdziesmas. Godinot īpašo sadarbību ar mākslinieku Ilmāru Blumbergu, kas radījis kora logo un vairuma albumu dizainu, 2018. gadā tapusi unikāla koncertizstāde ''Kalpotājs. Blumbergs. Kamēr...'', kurā pirmatskaņoti speciāli korim pasūtīti jaundarbi.
Vienlaikus koris aktīvi tiecas izmantot žanru sintēzes un jaunu izteiksmes līdzekļu sniegtās iespējas. Dziedātājiem iejūtoties arī dejotāju un aktieru lomās, radušies skatuviskie projekti Jersikas derība (Līgas Celmas oratorija, 2010), Ziemassvētku leģenda (Ērika Ešenvalda muzikāls stāsts, 2010), Mēness (Karla Orfa kameropera, 2012) un Svētā vēja dziedājumi (Džona Lutera Adamsa meditācija, 2013). Viskrāšņāk jauniešu nebeidzamā enerģija izmantota kora 25 gadu jubilejas koncertā 2015. gada maijā Latvijas Nacionālajā operā, kur trīs īpaši Kamēr... rakstītos pirmatskaņojumos dziedātāji sevi parādīja gan kā niansētu a capella ansambli (Ē. Ešenvalda Putna miegā), gan kā iespaidīgu skatuvisku vienību (Raimonda Tigula Leģenda par mums) un visbeidzot kā spožu orķestra partneri (Gabriela Džeksona Spring Rounds).
Kora skatuves partneru vidū ir Gidons Krēmers, Marta Sudraba, orķestris Kremerata Baltica, Nikolass Altštets, Pēteris Šraiers, Jurijs Bašmets, Juliuss Bergers, Maksims Risanovs un daudzi citi.
Gandrīz visa korim rakstītā oriģinālmūzika, kā arī liels daudzums kormūzikas klasikas iemūžināts augsti novērtētos ierakstos. Nesenākie no tiem, ''Pelēcis. Plakidis. Kamēr..., kas godināja abus komponistus viņu jubilejas gadā, un Kalpotājs. Blumbergs. Kamēr...'', ieguvuši Mūzikas ierakstu gada balvas kategorijā “Akadēmiskās mūzikas albums”.
Sadarbība ar pašvaldībām
Korim ir vairākus desmitus gadu ilga sadarbība ar Rīgas valstspilsētas pašvaldību, katru gadu uzstājoties svarīgākajos Rīgas domes rīkotajos kultūras pasākumos. Rīgas domes Izglītības, kultūras un sporta departaments regulāri atbalsta kora īstenotos projektus, tostarp kora 30 gadu jubilejas koncertus 2020. gadā un komponista Riharda Dubras speciāli korim “Kamēr…” veltītā jaundarba “Pasaules radīšana” pasaules pirmatskaņojumu 2022. gadā. Cieša sadarbība ir izveidojusies arī ar Cēsu novada pašvaldību Cēsu mākslas festivāla ietvaros, kurā regulāri piedalās jauniešu koris “Kamēr…”, tostarp 2016., 2019. un 2020. gadā. Tomēr visbagātākās sadarbības attiecības korim ir ar Ventspils novadu un Jūrkalnes pagastu, katru gadu rīkojot koncertus un pulcējot plašas klausītāju masas. Pastāv konceptuāla vienošanās ar Ventspils novada pašvaldības pārstāvjiem un vietējiem uzņēmējiem un kultūras aktīvistiem par kora “Kamēr...” festivāla dibināšanu Jūrkalnē 2022. gadā.
Darba principi
Divdesmit piecu gadu laikā koris savu īpašo skanējumu ieguvis, meklējot un izkopjot sev raksturīgo muzicēšanas veidu un izteiksmes līdzekļus, kur vienlīdz svarīga ir kā amatieriem raksturīgā emocionālā pašatdeve, tā arī visstingrākie kritēriji izpildījuma vokālajai kvalitātei. To raksturo arī kora nosaukumā iekodētā daudzpunkte — kamēr esam jauni, tikmēr viss ir iespējams un sasniedzams.
Daļa kora pamatsastāva dziedātāju ir dziedāšanā pieredzējuši, talantīgi un arī ikdienā saistīti ar mūziku, piemēram, to apgūstot kādā no specializētajām muzikālās izglītības iestādēm. Augsta dziedātāju kompetence kora vidū nemitīgi uztur savstarpējo konkurenci, kas neļauj zaudēt kvalitātes līmeni. Tomēr par spīti profesionālas darbības elementiem, koris "Kamēr..." vienmēr ir bijis amatierkoris, un muzikālā izglītība vai iepriekšēja pieredze nav noteicošie faktori nedz uzņemšanā, nedz koncertu un braucienu sastāva izveidē. Daudzi kora dziedātāji ir kļuvuši par profesionāliem dziedātājiem un mūziķiem pēc dziedāšanas korī "Kamēr...".
Ik gadu jauno sezonu koris parasti uzsāk septembra sākumā, kad notiek jaunu dziedātāju uzņemšana. Bijušas arī atsevišķas dziedātāju uzņemšanas individuālās balss grupās sezonas laikā. Visi dziedātgribētāji tad sanāk uz noklausīšanos, kur tiek pārbaudītas pretendentu vokālās un dzirdes spējas. Par kora galveno vērtību no tā vadības un dalībnieku puses tiek izvirzīta muzicēšanas kvalitāte, bez kuras nevienam no dziedātājiem neiztikt — pēc jaunu skaņdarbu apgūšanas vai pirms koncerta tiek rīkotas atdziedāšanas, kur katra dziedātāja vai nelielu dziedātāju grupas sniegumu klausās un vērtē diriģents un vokālie pedagogi. Vadoties no atdziedāšanas rezultātiem, tiek veidots koncertsastāvs.
Kora ietvaros darbojas arī interneta forums, kurā ar informāciju var apmainīties visi kolektīva dalībnieki.
== Diskogrāfija ==
Ozolmuiža (Īves pagasts)
Ozolmuiža ir ciems Talsu novada Īves pagastā. Izvietojusies pagasta rietumos pie kādreizējā Dūmciema—Dreimaņu ceļa 7 km no pagasta centra Tiņģeres, 24 km no novada centra Talsiem un 132 km no Rīgas.
Apdzīvotā vieta izveidojusies pie bijušās Īves muižas lopu pusmuižas. . Savukārt 1900. gada Karte des westlichen Russlands šeit parāda atsevišķu muižu Gut Oseln. Ciemā ietilpst četras mājas.
Brocēni (stacija)
Dzelzceļa stacija Brocēni atrodas Brocēnu pilsētas ziemeļu daļā dzelzceļa līnijā Jelgava—Liepāja.